《和李彦文》
宋代·王庭圭

偶从山泽得追陪，吐论风生不受埃。曾读芸斋编广录，固知天下有奇才。

愁堆青简千年蠹，忙过黄槐几度开。往岁闻名未相识，常如弱水隔蓬莱。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。